text: Nu ved politiet hvem skudoffer er
  20 april 2018 kl. 08.41
  Den mand, der natten til fredag blev fundet hårdt kvæstet af skud i Tinglev, er nu identificeret. 
  
  Den mand, der i nat blev fundet svært kvæstet af skud i Tinglev, er nu identificeret.
  Det drejer sig om en 36-årig mand fra Tinglev. Mandens pårørende er underrettet. Han er fortsat i livsfare.
  Gerningsstedet på Stationsvej i Tinglev er i øjeblikket ved at blive undersøgt af teknikere.
  I nærområdet søger politifolk og hunde efter spor. Desuden afhøres naboer og andre i området.
  Der er endnu ikke sket anholdelser i sagen, oplyser Syd- og Sønderjyllands Politi i en pressemeddelelse.
  Hvis man mener at have set eller hørt noget ved to-tiden i nat, der kan forbindes med drabsforsøget, bedes man henvende sig til Syd- og Sønderjyllands Politi på telefon 1-1-4.
  
  